દીકરાના જન્મ પહેલાં મીરાએ એક ચેનલને ઈન્ટરવ્યૂ આપ્યો હતો. જેમાં તેણે કહ્યું હતું કે એક માતા તરીકે તે દીકરાને સૌ પહેલાં બ્રેસ્ટફિડિંગ કરાવશે. તેણે ભૂતકાળમાં પણ બ્રેસ્ટફિડિંગના મહત્વ અંગે વાત કરી હતી. તેણે દીકરી મિશાના જન્મ સમયે તેનું ઘણું જ ધ્યાન રાખ્યું હતું. બીજીવાર માતા બન્યા બાદ પણ તે આ વાતનું ધ્યાન રાખશે. મીરાએ વધુમાં કહ્યું હતું કે માતાએ સારું ભોજન કરવું જોઈએ અને ખુશ રહેવું જોઈએ. તેની સીધી અસર બાળક પર હકારાત્મક રીતે પડે છે. બાળકની સાર-સંભાળમાં આરામ કરવાનો સમય પોતાના હાથમાં રહેતો નથી. એટલે જ માતાએ બાળકના સમય પ્રમાણે સૂવું જોઈએ. શાહિદ પણ એ વાતનું ધ્યાન રાખશએ કે બીજા બાળકને કારણે મિશાને ક્યારેય એમ ના લાગે કે તેને ઈગ્નોર કરવામાં આવે છે. જ્યારે ઘરમાં બે બાળક હોય ત્યારે એ વાતનું ધ્યાન રાખવું પડે છે કે મોટા બાળકને એમ ના લાગે કે નાને કારણે તેના પર ધ્યાન આપવામાં આવતું નથી. ઘરમાં નવા આવેલા બાળકને કારણે બધું જ બદલાઈ જાય છે પરંતુ તેની નકારાત્મક અસર મોટા બાળક પર પડવી જોઈએ.